|  |  |
| --- | --- |
| Grundejerforeningen landsbyen II Referat af Bestyrelsesmøde | |
| Dato: | Tirsdag d. 7. juni 2022 |
| Klokken: | 19:30 |
| Referent: | Kasper Bøgh Larsen (KV 2) |
| Tilstedeværende: | Henrik Wolke (KV 7), Malin Lundø Brun (KV 24), Gitte Wiinberg (KV 13), Mathias Bjarke Dannevang (KV 19) og Kasper Bøgh Larsen (KV 2) |
| Afbud: | Ingen afbud |

# Referat

Henrik bød velkommen til bestyrelsesmødet, og bød Mathias velkommen til gruppen.

1. Godkendelse af dagsorden  
   Dagsordenen blev godkendt.
2. Godkendelse af referat fra generalforsamlingen  
   Referatet af generalforsamlingen blev godkendt.
3. Drøftelse af generalforsamlingen og de kommende bestyrelsesopgaver  
   Henrik gennemgik de emner som var blevet diskuteret på generalforsamlingen. Eftersom Torben havde forladt bestyrelsen og Mathias var kommet til, var der brug for at omfordele ansvaret for nogle af opgaverne. Følgende opgaver blev drøftet:

* Bede på P-pladsen

Bestyrelsen blev enige om at fortsætte diskussionerne med Grundejerforeningen Kelleris Vang om bedene langs parkeringspladsen ved KV 5 til KV 11.  
  
Da Torben har forladt bestyrelsen vil det i fremtiden være Henrik og Malin som deltager i møderne med Grundejerforeningen Kelleris Vang.

* Legepladserne sammen med GF Højen og GF Kelleris Vang

Bestyrelsen diskuterede det information og de betragtninger som var bragt op på generalforsamlingen. Der var enighed i bestyrelsen om, at det er meget vigtigt at involvere medlemmerne i processen og holde alle løbende opdateret. Mathias har tidligere arbejdet inden for legepladsbranchen og har derfor et godt kendskab til branchen og emnet generelt. Mathias har ingen økonomisk interesse i nogle firmaer.

Det blev besluttet at Mathias ville overtage ansvaret for den videre plan med legepladserne sammen med de to andre grundejerforeninger (Kelleris Vang og Kelleris Høj).

* Sommer-/vejfest arrangement

Muligheden for en sommer eller vejfest blev også vendt, da dette også var blevet diskuteret på generalforsamlingen. Bestyrelsen diskuterede også ideen fra David (KV 3) på generalforsamlingen om at komme med et oplæg til en fest, og så spørge alle medlemmerne om de har lyst og mulighed for at deltage i den videre planlægning af festen.

Det blev besluttet på bestyrelsesmødet at Kasper skulle henvende sig til David og høre om han har lyst til at komme med et oplæg til festen, som så efterfølgende kan sendes ud til alle medlemmerne.

* Ekstra p-pladser

På generalforsamlingen blev det også diskuteret om der var brug for yderligere parkeringspladser ved KV 13 – KV 24. Da der generelt var enighed på generalforsamlingen om, at der ikke var brug for yderligere parkeringspladser, besluttede bestyrelsen at der ikke skulle gøres yderligere ved den sag.

1. Status på foreningens økonomi  
   Henrik gennemgik foreningens økonomi. Generelt ser økonomien fornuftig ud. Der mangler stadigvæk at blive opkrævet kontingent for 2022.
2. Kontingent opkrævninger  
   På generalforsamlingen blev kontingentet for 2022 fastsat til 4.200 kr. Bestyrelsen drøftede at der burde sendes kontingentopkrævningerne til alle medlemmerne hurtigst muligt. Bestyrelsen var enig om en betalingsdato per 1. juli 2022.
3. Status på kassererens godkendelse hos Nordea  
   Da Nordea stadigvæk har IT problemer har kassereren stadigvæk ikke adgang til foreningens konto. Bestyrelsen diskuterede dette, og var enige om at det var stærkt utilfredsstillende at Nordea ikke gør mere for at løse deres egne problemer. Bestyrelsen besluttede at kontakte Arbejdernes landsbank og SparNord med henblik på at skifte bank.
4. Forslag til vedtægtsændringer  
   Bestyrelsen diskuterede de nuværende vedtægter, da enkelte af paragrafferne er forældet og flere er lavet før alle husene var færdigbygget. Bl.a. fremgår det af § 3, at ”*Det er hensigten, at der opføres i alt 30 ejerboliger på grundejerforeningens område*”. Da alle grunde er bebygget med ejerboliger, giver paragraffen ikke mening i den nuværende form.

Henrik vil rundsende et forslag til vedtægtsændringer til bestyrelsen. Forslaget kan diskuteres på næste bestyrelsesmøde med henblik på at stille et ændringsforslag på næste generalforsamling.

1. Eventuelt  
   Der blev ikke diskuteret noget under eventuelt.